Pomorska blokada Konstantinopla se je na Bajazidov ukaz začela leta 1395. Blokado sta prekinila nikopoljski križarski pohod leta 1396 in za njim bitka pri Ankari leta 1402. Slednji je sledila enajstletna dinastična vojna, ki se je končala s prihodom Mehmeda I. na osmanski prestol. Njegov vnuk Mehmed II. je Anatolsko trdnjavo utrdil z dodatnim 2 m debelim obzidjem s tremi opazovanimi stolpi. Znotraj tega obzidja je zgradil mošejo, skladišča in stanovanjske zgradbe. Kot del načrtov za osvojitev Konstantinopla je na nasprotni obali Bosporja zgradil sestrsko trdnjavo Rumeli Hisarı. Trdnjavi sta leta med obleganjem Konstantinopla leta 1453 delovali kot tandem in nadzirali ves pomorski promet skozi Bospor, s čimer sta pripomogli k osvojitvi bizantinske prestolnice.